অক্ক মহাদেবী
অক্ক মহাদেবী (কন্নড়: ಅಕ್ಕ ಮಹಾದೇವಿ; আনু. ১১৩০–১১৬০) কন্নড় সাহিত্যের আদি মহিলা কবিদের অন্যতম তথা দ্বাদশ শতাব্দীতে হিন্দুধর্মের লিঙ্গায়েত মতবাদের এক অগ্রণী প্রবক্তা। তাঁর রচিত ৪৩০টি বচন কবিতা (স্বতঃস্ফূর্ত অতিন্দ্রীয়বাদী কবিতা) এবং মন্ত্রোগোপ্য ও যোগনগতৃবিধি নামে দু’টি ছোটো রচনা পাওয়া যায়, যেগুলি কন্নড় সাহিত্যে তাঁর সর্বাধিক গুরুত্বপূর্ণ সংযোজনা বলে পরিগণিত হয়।